Diari Oficial de la Generalitat Valenciana


Sumari del DOGV 6559, del 06-07-2011 (2011/7164)

Notificació de la sentència dictada en el judici ordinari número 1497/2008.
---------------------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7164


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 1497/2008. [2011/7164]  
Judici ordinari 001497/2008  
Demandant: Francisco Coronado Ballesteros.  
Procuradora: Purificación Giner López.  
Demandats: Espacio Lógico, SL i Julián Ortíz Martínez.  
Amparo Prieto Trenco, secretària judicial del Jutjat Mercantil número 1 de València, faig saber:  
Que en les actuacions de judici ordinari seguides davant d'aquest Jutjat amb el número 001497/2008, s'ha dictat la sentència de 21 de juny de 2010, que té l'encapçalament i la dispositiva que, literalment, són com segueix:  
«Sentència número 213  
València, 21 de juny de 2010.  
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist aquestes actuacions de judici ordinari número 1497/2008, promogudes a instàncies de la procuradora la senyora Giner López, en nom i representació de Francisco Coronado Ballesteros, assistit pel lletrat Israel Coronado Verdeguer, contra la mercantil Espacio Lógico, SL, i el seu administrador-liquidador Julián Ortíz Martínez declarats ambdós en rebel·lia, en el qual s'exercita acumuladament acció de reclamació d'una quantitat i la de responsabilitat objectiva i individual de l'administrador i liquidador social.  
Dispositiva  
Estime totalment la demanda interposada per la procuradora la senyora Giner López, en nom i representació de Francisco Coronado Ballesteros, contra la mercantil Espacio Lógico, SL i el seu administrador i liquidador Julián Ortíz Martínez, ambdós en rebel·lia processal, i condemne a ambdós demandats a abonar solidàriament a l'actor la quantitat de 5.848,64 euros, més l'interés legal des dels venciments indicats en el fonament jurídic primer d'aquesta resolució i les costes causades en aquesta instància.  
Notifiqueu aquesta resolució a les parts, i informeu-los que contra aquesta es pot interposar un recurs d'apel·lació, per a la Secció 9a de l'Audiència Provincial de València, que cal preparar mitjançant un escrit que s'ha de presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit l'haurà de constituir mitjançant l'ingrés de la quantitat indicada a l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
  
Aquesta és la meua sentència, que pronuncie, mane i firme».  
I perquè valga de notificació als demandats Espacio Lógico, SL i Julián Ortíz Martínez, en parador desconegut, expedisc aquest edicte.  
  
  
València, 14 d'abril de 2011.- La secretària judicial: Amparo Prieto Trenco.